cyanic-selkie/wikianc huggingface dataset:
Vikinglinjen
Saksasta tilatun uudisrakennuksen kariuduttua Gunnar Eklund alkoi oma-aloitteisesti etsiä käytettyä autolauttaa varustamon ostettavaksi. Hän löysikin sopivan lautan, S/S Brittanyn, jonka aluksen omistaja British Rail oli halukas myymään. Samanaikaisesti Vikinglinjenin suurin osakkeenomistaja Algot Johansson ajoi yhtiön laajentumista autolauttaliikenteestä myös mm. öljytankkereihin. Eklund puolestaan kannatti varustamon keskittymistä pelkkään autolauttaliikenteeseen. Nämä erimielisyydet varustamon kehittämisessä johtivat lopulta vuonna 1962 Gunnar Eklundin lähtöön yhtiöstä. Hän perusti seuraavana vuonna oman varustamon Ålandsfärjan Ab:n, joka hankki ensimmäiseksi aluksekseen juuri S/S Brittanyn. Tämän jälkeen Rederi Ab Vikinglinjen ajautui täysin Algot Johanssonin määräysvaltaan ja kun markkinointiyhtiö Viking Line 1966 perustettiin, varustamon nimi muuttui Rederi Ab Solstadiksi. Myöhemmin yhtiö fuusioitiin Algot Johanssonin Rederi Ab Sally -varustamoon.
Pingviini (tuotemerkki)
Turengin jäätelötehdas
Turengin tuotekehitysyksikön jäätelön tuotekehityksen lähtökohtana on suomalaisten kuluttajien maku- ja arvomaailman kohtaaminen. Esimerkiksi Pohjolan marjamakuja, kuten karpaloa, mustikkaa ja lakkaa sekä lakritsaa sisältävä Aino-jäätelöperhe on kehitetty Turengissa. Aino-tuoteperhe on kasvanut vuonna 2019 lanseeratulla Aino Kaurajäätelöllä.
Tehtaan pihapiirissä sijaitsee jäätelöbaari, joka on tarkoitettu vierasryhmille ja koulutuskäyttöön. Jäätelöbaarissa vierailee paljon koululaisryhmiä ympäri Suomen. Vilkkaimpaan luokkaretkiaikaan toukokuussa vierailijoita käy noin 1 500–2 000 henkilöä.
Markkinointi
Alkuvuosina Pingviini-tunnus oli mustavalkoinen. Vuosien saatossa siinä kokeiltiin useampaa väriä, muun muassa 1980-luvulla punaista, kunnes se 1990-luvun alussa sai nykyisen sinivalkoisen asunsa. Saman vuosikymmenen puolivälissä tuli markkinoille myös Pingviini-jäätelötuutti.
Tuotteet
Pingviini-tuotemerkin alle kuuluvia brändejä ovat muun muassa Pingviini, Aino, Classic, Puffet, Muru, Pingviini Puikko (vuoteen 2021 nimellä Eskimo) ja PEHMIS. Vähittäiskaupassa myytävään tuotevalikoimaan kuuluvat litran Pingviini-kotipakkaukset, joita on parikymmentä makua, jäätelötuutit, jäätelöpuikot, kuten Classic sekä Aino-tuoteperheen kotipakkaukset.
Kioskeissa ja kahviloissa myytävään irtojäätelövalikoimaan kuuluu lähes 30 makua ja vuosittain vaihtuvat erikoismaut joita on vuosien varrella ollut mm. terva (2009) ja purkka (2019).
Pehmis on yhtiön rekisteröity tavaramerkki ja sen nimen käyttöoikeus on suojattu. Suojauksella halutaan varmistaa vastaavanlaisten tuotteiden sekoittaminen aitoon Pehmikseen.
Immolated
Immolated on puolalaisen death metal -yhtye Dies Iraen ensimmäinen studioalbumi, joka on julkaistu vuonna 2000. Albumin kappaleesta "Lion of Knowledge" on kuvattu musiikkivideo.
Rage of Achilles
Rage of Achilles oli brittiläinen pienlevy-yhtiö, joka toimi vuosina 1999–2004.
Kesällä 2004 yhtiö lopetti toimintansa, koska se ei ollut tarpeeksi kilpailukykyinen suuriin levy-yhtiöihin nähden.
Yhtiöllä oli myös The Black Hand -niminen tytäryhtiö, jonka nimissä julkaistiin kaksi levyä.
Wynton Kelly
pienoiskuva|Wynton Kelly Wynton Kelly (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963.
Suosittuna sessiopianistina Kelly soitti valtavalla määrälla tunnettujen jazz-artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely.
Petri Sarvamaa
pienoiskuva|Petri Sarvamaa kuvattuna Strasbourgin täysistuntosalissa vuonna 2021. Petri Ilari Sarvamaa (s. 15. syyskuuta 1960 Joensuu) on suomalainen kokoomusta edustava europarlamentaarikko vuodesta 2012. Vuoden 2019 europarlamenttivaaleissa Sarvamaa valittiin kolmannelle kaudelleen Europarlamenttiin 64 560 äänellä. Ennen politiikkaan siirtymistä hän työskenteli toimittajana.
Sarvamaa nousi Euroopan parlamenttiin toiselta varasijalta maaliskuussa 2012 Ville Itälän siirryttyä Euroopan tilintarkastustuomioistuimen jäseneksi. Vuoden 2014 eurovaaleissa Sarvamaa nousi parlamenttiin jälleen varasijalta kun Alexander Stubb valittiin kokoomuksen puheenjohtajaksi ja pääministeriksi, eikä näin ollen ottanut paikkaa vastaan. Votewatch listasi hänet 2014–2019 parlamenttikauden vaikutusvaltaisimpien meppien joukkoon sijalle 14.
Ura
Marraskuusta 2011 helmikuuhun 2012 Sarvamaa työskenteli Rekrytointipalvelu Sihti Oy:n kehitysjohtajana.
Politiikka
Sarvamaa oli kokoomuksen ehdokas vuoden 2009 eurovaaleissa ja sijoittui toiselle varasijalle Risto E. J. Penttilän jälkeen. Hän oli kokoomuksen ehdokas myös vuoden 2011 eduskuntavaaleissa, joissa hän sijoittui Helsingin vaalipiirin kolmannelle varasijalle Laura Rädyn ja Fatbardhe Hetemaj’n jälkeen.
Sarvamaa nousi toiselta varasijalta Euroopan parlamenttiin maaliskuussa 2012 Ville Itälän siirryttyä Euroopan tilintarkastustuomioistuimen jäseneksi ja Penttilän luovuttua vapautuneesta paikasta.
Sarvamaa kuuluu Euroopan kansanpuolueen ryhmään (EPP) ja on ollut vuodesta 2012 talousarvion valvontavaliokunnan jäsen, jossa hän on myös EPP-ryhmän puheenjohtaja eli koordinaattori. Lisäksi hän on jäsen maatalouden ja maaseudun kehittämisen valiokunnassa ja varajäsen budjettivaliokunnassa. Sarvamaa palkittiin vuonna 2022 Vuoden MEP-palkinnolla maa- ja metsätalouskategoriassa.
Vuosina 2012–2014 hän oli jäsen myös liikenne- ja matkailuvaliokunnassa sekä EU:n ja Venäjän parlamentaarisen yhteistyövaliokunnan valtuuskunnassa. Varajäsen hän on ollut kansalaisvapauksien sekä oikeus- ja sisäasioiden valiokunnassa (2014–), maatalouden ja maaseudun kehittämisen valiokunnassa (2012–2014) sekä suhteista Yhdysvaltoihin vastaavassa valtuuskunnassa (2012–2014).
Vuosina 2012–2013 Sarvamaa oli parlamentin pääneuvottelija EU:n ja Israelin sekä Sri Lankan välisissä lentoliikennesopimuksissa ja EU:n erillisvirastojen vuoden 2012 vastuuvapausasioissa. Hän on ollut neuvottelija myös useissa EPP-ryhmän lausunnoissa ja mietinnöissä.
Yksityiselämä
Sarvamaan ja Sari Helinin avioliitto päättyi eroon vuonna 2021. Hänellä on kaksi 2000-luvulla syntynyttä sekä kolme aikuista lasta.
Sarvamaan isä Boris Saharov syntyi vuonna 1908 Pietarissa ja muutti Venäjän vallankumouksen aikaan Terijoen kautta Joensuuhun. Perhe otti vuonna 1931 sukunimekseen Sarvamaan. Petri Sarvamaan veli oli Valamon luostarin munkki isä Trifon, siviilinimeltään Pekka Lepistö. Ortodoksisuus tulee Sarvamaalle sukujuurista ja hänet kastettiin lapsena ortodoksiseen kirkkoon. Hän kuului kouluiässä käytännön syistä (uskonnon tunnit) useita vuosia luterilaiseen kirkkoon.
Melonta
thumb|Melontaa kanootilla thumb thumb|Melojia [[Suomi Meloo -melontatapahtumassa vuonna 2004]] Melonta on vesillä liikkumisen muoto, jossa liikutaan melan avulla kanootilla tai kajakilla. Avokanoottia melotaan tyypillisesti yksilapaisella ”inkkarimelalla”, kajakkia kaksilapaisella. Kajakkeja on yksiköitä ja kaksikoita sekä kilparadalla nelikoitakin. Avokanootteja on sooloja, kaksikoita ja suurempia aina usean hengen miehistökanootteihin asti. Melontaa harrastetaan vapaa-ajan liikuntamuotona, retkeilynä ja kilpaurheiluna.
Vapaa-ajan melonta
Retkimelonta on patikointiin tai vaellukseen verrattavissa oleva liikuntamuoto. Retkimelojat melovat yleensä meressä, koskissa, järvissä tai joissa, tavoitteenaan retkeily ja maisemien katselu. Retkimelontaa voi harrastaa sekä kajakilla että avokanootilla.
Suomessa on kolme retkimelonnan nauhareittiä: Retkimelojien Sinivalkonauha eli koko merenrannikko, Saaristonauha Kotkasta Kastelhomaan sekä sisävesien Vuoksennauhan kolme eri reittiä (säännöt retkimelojien sivuilla). Sinivalkonauhan on melonut yli 120 melojaa Suomessa. Ruotsin rannikolla on Blågula band ja Tanskan rannikolla Punavalkonauha. Nämä kumpikin kulkevat koko merirannikon.
Kuntomelonta on kuntoilumuoto, jossa melotaan sileillä vesillä yleensä erityisillä kuntokajakeilla.
Koskipuljaus tai koskimelonta on myös vauhdikas vapaa-ajan laji. Siinä on myös useita kilpalajeja, jotka näet alla kilpailukohdassa. Koskimelontaa harrastetaan koskissa, jotka on luokiteltu koskiluokkiin I-VI helpoimmasta vaikeimpaan. Koskimelojan varusteisiin kuuluu aina kypärä.
Kanootit ja kajakit ovat eri olosuhteissa melko erilaisia. Tyypillisesti koskessa tarvitaan suunnanmuutoksia, jolloin kanootit ja kajakit ovat lyhyytensä ja pohjan kaarevuuden ansioista ketterämpiä kuin esimerkiksi meriretkeilyssä, jossa kuljetaan kapeilla ja suuntavakailla välineillä. Koskessa tarvitaan myös tukevia kajakkeja tai kanootteja ja näin ollen ovat yleensä levämpiä. Olosuhteet vaikuttavat myös melan valintaan.
Kilpamelonta
Ratamelonta on kilpalaji, jossa melotaan melontaradalla kilpaa toisia kilpailijoita vastaan. Käytettävät kajakit ovat erittäin kapeita ja kiikkeriä. Melottavat matkat ovat olympialaisissa 200, 500 ja 1 000 metriä. Ratamelonnassa melotaan yksin, kahdestaan tai nelistään. Kajakkimelat ovat erityisesti ratamelontaan kehitettyjä ”kuppimeloja”.
Maratonmelonta on melonnan kestävyyslaji. Melonta tapahtuu luonnon vesissä, mutta ratamelontakaluston kaltaisella kalustolla.
Piritta Lumous
Piritta Lumous (oik. Piritta Vartola) on tamperelainen rock-laulaja, sanoittaja, ohjaaja ja kirjailija. Hän on laulanut muun muassa yhtyeissä Mellow, Not Guilty, Lumous ja Manzana ja julkaissut kuusi levyä (Universal, Playground, DAR, Tuupa-Records). Lisäksi hän on tehnyt 13 Euroopan kiertuetta, ulkomaisia festivaaleja sekä kiertueita Kiinassa Manzana- yhtyeensä kanssa (2016, 2017, 2019). Hän sanoittaa myös muille artisteille, muun muassa Villieläin-yhtyeelle, Agnes Pihlavalle sekä on laulanut taustoja muun muassa Diablon, Uniklubin, Palefacen, Ezkimon ja Lord Estin levyillä. Manzanan viides levy ilmestyi 7.12. 2018.
Melonta
Kilpamelonta
Kanoottipoolo on tyypillisesti uima-altaassa tai luonnon veteen merkityllä kentällä pelattava joukkuelaji. Tavoitteena on saada pallo vastapuolen maaliin.
Piritta Lumous
Lumous laulaa Manzanan lisäksi MuteSwans -yhtyeessä yhdessä Capri Selon (Amberian Dawn), Päivi Lepistön (Movetron) ja Noora Louhimon(Battle Beast) kanssa. Lumous laulaa myös Kalevala-teemaisessa heavy rock- yhtye Louhis Heartissa. Louhis Heartin ensimmäinen single "Mystery in the frozen land" julkaistiin toukokuussa 2018 Etelä-Amerikassa ja Japanissa.
Lumous julkaisi Manzana-yhtyeen Euroopankiertueille sijoittuvan esikoisromaaninsa Roadkill - Levottomuuden anatomia huhtikuussa 2012 (Nordbooks). Kirja on vahvasti elämäkerrallinen romaani taiteilijuudesta, äitiydestä ja kiertue-elämästä. Kirjan ensimmäinen painos myytiin loppuun kolmessa viikossa.
Melonta
Kilpamelonta
Surfski-melonta on yleensä trooppisissa olosuhteissa tapahtuvaa avomerimelontaa. Surfskikajakki on ulkoisilta mitoiltaan hyvin paljon ratakilpakajakin kaltainen. Suurin ero on kuitenkin siinä, että surfskikajakissa ei istuta sisällä vaan päällä. Laji on suosittu erityisesti Havaijilla, Australiassa ja Etelä-Afrikassa. Lajin arvostetuin kilpailu on Havaijilla vuosittain melottava Molokai.
Piritta Lumous
Lumous ohjaa myös lasten ja nuorten teatteria, sekä esiintyy useissa rooleissa musiikkiteatterissa.
Lumous on valmistunut Turun Taideakatemiasta Teatteri-ilmaisun ohjaajaksi 2004 ja kirjoitti kirjallisuuden dekadentteja naiskuvia käsittelevää Pro gradu -työnsä Tampereen yliopistolle 2017. Lumous on feministi ja eläinoikeuksien puolustaja ja on puhunut julkisuudessa muun muassa naiseudesta rock-maailmassa sekä autistisesta lapsestaan.
Piritta Lumous on naimisissa ja hänellä on kolme teini-ikäistä lasta. Hän työskentelee äidinkielen opettajana Hattulassa Parolan yhteiskoulussa.
Melonta
Kilpamelonta
Melonnassa Suomella on ollut olympialaisissakin menestystä, esimerkkinä Helsingin olympialaisten kultamitalistit 1952, Sylvi Saimo, Thorvald Strömberg, Yrjö Hietanen ja Kurt Wires, sekä Barcelonan olympialaisissa 1992 kultaa voittanut Mikko Kolehmainen. Jenni Honkanen sijoittui myös hyvin Ateenan olympialaisissa 2004.
Melontaturvallisuus
Melontaturvallisuuden neuvottelukunnassa on jäseniä melontaa harrastavista järjestöistä ja melontaturvallisuuteen liittyvistä viranomaistahoista. Neuvottelukunta kokoontuu vähintään kerran vuodessa ja muutoin tarvittaessa. Melontaturvallisuuden neuvottelukunta on Suomen Kanoottiliitto ry:n esityksestä antanut ohjeen melonnan turvallisuudesta 24.4.2002. Turvaohjetta on tarkennettu Suomen Melontakouluttajat ry:n esityksestä 9.11.2012.
Melonnan turvallisuus kasvaa, kun jokainen meloja käyttää kelluntaliiviä. Olennainen turvallisuustekijä on kanootin tai kajakin kelluvuus: vedellä täytettynäkin sen tulee pysyä pinnalla. Luonnonvesillä meloessa turvallisuutta lisää käsitys omasta ja melontaseurueen taidoista ja jaksamisesta, perusvarusteet kuten riittävä vaatetus ja suojautuminen auringolta sekä esimerkiksi vesipullon ja pienten eväiden pito matkassa. Taukoja kannattaa pitää ennen kuin väsyy, niin palautuminen on nopeampaa. Haasteita kannattaa lähestyä asteittain: ensin kokeilla lyhyttä lenkkiä, sitten puolen päivän ja päivän. Melontaretkeily kannattaa myös aloittaa lyhyemmistä yhden kahden yön reissuista ja venyttää matkoja kun kunto ja osaaminen antavat myöten. Yksinmelomisessa on omat riskinsä - yksinkertainenkin ongelma kuten melan pudottaminen voi muuttua hankalaksi tilanteeksi yksin. Seurassa meloessa hyvä turvallisuussääntö on, että jokainen tarkkailee ajoittain muita ryhmän jäseniä: ovatko kaikki koolla puhe- tai vähintään huutoetäisyydellä ja jaksavatko tai pärjäävätkö kaikki olosuhteissa. Melonta on myös olosuhdelaji, sää, aallokko, tuuli ja muu vesiliikenne vaikuttavat nopessti olosuhteisiin. Koskaan ei ole turhaa jäädä maihin, jos olosuhteet tai seurueen kyky selvitä niistä arveluttavat (Lähde: Vesille kajakilla).
Hetesirppisammal
Hetesirppisammal (Sarmentypnum exannulatum syn. Warnstorfia exannulata) on lievästi käyrälehtinen yhteen kertaan haarova vihreänruskehtava sirppisammal. Suikertavat tai kohenevat versot ovat noin 3-5 cm:n pituisia, upoksissa kasvaessa usein pidempiä. Sen koukkumaiset lehdet eivät ole yhtä pitkät ja kapeat kuin lampisirppisammalella. Hetesirppisammal kasvaa koko Suomessa lähteissä, lähteisillä soilla sekä järvissä ja lammissa.
Markku Kauppinen
Markku Johannes Kauppinen (19. helmikuuta 1949 Kinnula – 19. kesäkuuta 2019 Ilomantsi) oli suomalainen keskustapuolueen poliitikko. Kauppinen toimi kansanedustajana 1979–1983. Hän oli Kevan toimitusjohtaja vuosina 2005–2009.
Ura
Ennen valintaansa eduskuntaan Kauppinen työskenteli peruskoulun luokanopettajana Joensuussa vuosina 1973–1975, Sorsan I hallituksen II sosiaali- ja terveysministerin Reino Karpolan poliittisena sihteerinä helmikuusta kesäkuuhun 1975, Miettusen III hallituksen II sosiaali- ja terveysministerin Orvokki Kankaan poliittisena sihteerinä lokakuusta 1976 toukokuuhun 1977 ja Sorsan II hallituksen II sosiaali- ja terveysministerin Olavi Martikaisen poliittisena sihteerinä toukokuusta 1977 maaliskuuhun 1979.
Kauppinen valittiin eduskuntaan vuoden 1979 vaaleissa ja hän toimi kansanedustajana yhden kauden maaliskuusta 1979 maaliskuuhun 1983. Hän edusti Pohjois-Karjalan läänin vaalipiiriä. Eduskunnan valiokunnista hän vaikutti lakivaliokunnassa, sivistysvaliokunnassa, sosiaalivaliokunnassa ja suuressa valiokunnassa.
Kauppinen toimi poliittisella urallaan myös muun muassa Joensuun kaupunginvaltuuston (1973–1988, 2013–2019) ja kaupunginhallituksen (1985–1988, 2013–2019) jäsenenä, jälkimmäisen puheenjohtajana (2013–2017) ja varapuheenjohtajana (1985–1988, 2017–2019) sekä presidentin valitsijamiehenä vuosien 1978 ja 1982 vaaleissa.
Keva
Kauppinen erosi toimitusjohtajan paikalta 6. heinäkuuta 2009 Kevan ja Nova Groupin Rovaniemen moottorikelkkatehdasta koskeneen vyyhdin vuoksi. Keva oli käyttänyt 20 miljoonaa eläkerahoja Nova Groupin rakentaman kiinteistön ostamiseen. Kauppinen peukaloi Kevan kuitteja jälkikäteen ja pyyhki Novan toimitusjohtajan Arto Merisalon nimen erään tapaamisen osallistujalistasta.
Yksityiselämä
Kauppinen oli naimisissa vuodesta 1969 Liisa Utriaisen kanssa, ja heillä on yksi lapsi. Kauppinen asui Joensuussa.
Leila (kappale)
Leila on ZZ Topin kappale vuodelta 1981. Se julkaistiin albumilla El Loco sekä singlenä. Kappale on balladi-tyylinen rock-kappale blues rockin vivahteilla, poiketen näin muusta ZZ Topin tuotannosta.
Aino Salo
Aino Sofia Salo (10. heinäkuuta 1897 Lappeenranta – 4. tammikuuta 1992) oli suomalainen opettaja ja nuortenkirjailija.
Salo pääsi ylioppilaaksi 1917 ja valmistui filosofian kandidaatiksi 1929. Hän oli äidinkielen lehtorina Kotkan tyttölyseossa vuosina 1937–1944 ja 1945–1953 ja oli koulun rehtorina 1953–1961.
Bright Eyes
Bright Eyes on yhdysvaltalainen indie rock-yhtye, jonka perusti laulaja-lauluntekijä ja kitaristi Conor Oberst. Yhtyeen muut jäsenet ovat: multi-instrumentalisti, tuottaja Mike Mogis ja trumpetisti, pianisti Nate Walcott.
Jaiva (taajama)
thumb|Jaivan voimalaitos. Jaiva on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaiva-joen varrella 30 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 10 400 henkeä (vuonna 2009).
Paikkakunta on saanut alkunsa kulakkeina karkotettujen talonpoikien Jaivan rautatieaseman lähelle rakentamasta asutuksesta. Vuonna 1931 sinne perustettiin saha, joka vuonna 1945 muutettiin talonrakennuskombinaatiksi. Myöhemmin kombinaattiin liitettiin vuonna 1956 perustettu huonekalutehdas. Vuodesta 1938 lähtien taajamassa toimi Verh-Jaivasta siirretty metsäteollisuuspiirin konttori. Vuonna 1956 alettiin rakentaa Jaivan lämpövoimalaitosta, joka otettiin käyttöön vuosina 1963–1965. Voimalan lauhdevesiä käyttää hyväkseen vuonna 1977 perustettu kalankasvatuslaitos. Vuonna 1978 alettiin rakentaa Jaivan suurkanalaa. Kaupunkimaisen taajaman statuksen Jaiva sai vuonna 1948.
Nykyään Jaivassa toimii lämpövoimalaitos, suurkanala, saha ja muita metsäteollisuusyrityksiä sekä leipomo. Taajamassa on kaksi keskikoulua, lasten musiikkikoulu, kulttuuritalo, kaksi kirjastoa, kotiseutumuseo, sairaala ja ortodoksinen kirkko.
Paul Voss
Paul Voss (s. 26. maaliskuuta 1986 Rostock, Saksan demokraattinen tasavalta) on saksalainen maantiepyöräilijä, joka kilpaili ammattilaisena 2009–2016. Hän aloitti ammattilaisuransa Team Milramissa 2009–2010. Vuodesta 2011 hän edusti uransa loppuun saakka saksalaisjoukkuetta, joka oli 2011–2012 nimeltään Endura Racing, 2013–2014 Team NetApp-Endura ja 2015–2016 Bora-Argon 18. Hän on kilpaillut myös cyclocrossissa.
Voss saavutti hopeaa alle 23-vuotiaiden EM-kilpailujen maantieajossa 2008. Hän voitti Katalonian ympäriajon 2010 avausetapin, 3,6 kilometrin aika-ajon, sekunnin erolla Levi Leipheimeriin
Hirvijärvi (kylä Jalasjärvellä)
Hirvijärvi (myös Hirvikylä) on kylä Kurikassa Etelä-Pohjanmaalla entisen Jalasjärven kunnan alueella. Kylä rajoittuu pohjoisessa Taivalmaahan, lännessä Jalasjärven kirkonkylään ja Keskikylään, etelässä Keskikylään ja Ylivalliin sekä idässä Alavalliin ja Seinäjoen kaupunkiin.
Kylä on saanut nimensä Hirvijärvi-nimisestä järvestä. Järvi on valtakunnallisesti merkittävä lintuvesi. Järveen laskevat Hirvijoki ja Hirviluoma.
Kesäaikaan Hirvijärvellä voi uida Mäntyrannan uimapaikalla. Kylässä on myös valaistu pururata, jolla on mahdollista lenkkeillä ja hiihtää talvisin. Lisäksi kylässä on pyöräilyreitistö. Hirvijärvellä sijaitsee myös motocross-rata Heittola. Radan ylläpidosta vastaa Jalasjärven moottorikerho Jamoke.
Kylässä toimii Hirvijärven koulu, jossa on 53 oppilasta sekä kolme opettajaa, joista koulunjohtajana Anna-Maija Koskela (2015).
Historiaa
Hirvikylän ensimmäinen talo oli Marttila, isäntänsä Martti Sipinpojan mukaan. Hän oli Jalasjärven seitsemäs kirjoihin laitettu isäntä, kun hänen talonsa merkittiin verolle vuonna 1561. Seuraavana vuonna Tuomas Tuomaanpoika perusti kylään Komsilan talon, joka autioitui vuonna 1569, kun isäntä muutti uudisviljelijäksi Teuvalle. Pian myös Marttilan isäntä muutti ilmeisesti Kauhajoelle uudisviljelijäksi. Vuodesta 1626 alkaen Matti Heikinpoika alkoi maksaa Kouvon talosta veroa ainoana koko kylässä. Enemmän asukkaita alkoi tulla vasta tervanpolton myötä, jolloin myös Marttila ja Komsi otettiin uudelleen viljelyyn, ja Hirvijärven rannalle perustettiin Ventelän tila.
1700-luvun alussa syntyi Hirvikylään kolme uudistilaa: Mäntykoski, Taivalkoski ja Kasari, mutta sitten isoviha keskeytti kylän kehittymisen. 1700-luvun puoliväliin mennessä olivat syntyneet Ojaniemen, Kohtamäen ja Haapamäen tilat. Vuosisadan lopulla Ruotsin valtiovalta alkoi edistää uudisasutusta niin, että 1800-luvun alkuvuosina taloja oli 15, uusina Huhtakallio, Luokkakallio, Mäntykoski, Taivalmäki, Tuisku, Viinamäki ja Vuorenmaa. 1800-luvun puoliväliin mennessä tilojen jakaminen oli kasvattanut Hirvijärven talojen määrää 38:aan.
1800-luvun lopulla Hirvikylään perustettiin useita yksityisiä meijereitä, jotka 1907 yhdistyivät Hirvijärven Osuusmeijeriksi. Tuulimyllyjen lisäksi Hirvijoen koskissa oli monia sahoja ja jauhomyllyjä, joista Mäntykosken Sähkö ja Mylly toi sähkövalon kylään ja Taivalkosken mylly alkoi sotien jälkeen erikoistua talkkunan tuotantoon.
Ensimmäinen kansakoulu Hirvijärvelle saatiin 1891 ja sille oma koulutalo Konimäelle 1895. Vuonna 1901 koulutaloon saatiin kirjasto. Nykyinen Hirvijärven koulu sijaitsee aivan eri paikassa. Enimmillään kylässä oli viisi koulua: Konimäen (1891–), Taivalmäen, Mäntykosken (1922–1976), Viinamäen (1920–1966) ja Komsin (1939–) kansakoulut.
Kieltolain aikana vuonna 1926 Hirvijärven raittiusseura sai oman toimitalon, Joukolan, joka on yhä käytössä, samoin kuin Evankelisen nuorisoliiton 1955 avattu toimitalo. Molemmat yhdistykset ovat olleet tunnettuja etenkin musiikkitoiminnastaan.
Nuoramoisjärvi
Nuoramoisjärvi, myös Nuoramoistenjärvi, on Päijät-Hämeessä Sysmässä Sysmän kirkonkylän lähellä sijaitseva järvi.
Maantietoa
Nuoramoisjärvi on 7,9 kilometriä pitkä, 4,5 kilometriä leveä, ja sen pinta-ala on 1 341 hehtaaria eli 13,4 neliökilometriä. Sillä on suuri järvenselkä, joka on neljä kilometriä pitkä ja lähes neljä kilometriä leveä. Järvenselän kaakkoisosasta työntyy lounaaseen 4,1 kilometriä pitkä ja alle kilometrin leveä Lahdenpohjanlahti. Järven koillisrannasta työntyy järvelle Kiviniemi ja Lutuniemi. Lutuniemen taakse suojaan jää Parinpohjan lahti.
Nuoramoisjärvessä on 31 saarta, joiden pinta-ala on 8,86 hehtaaria eli noin 0,66 prosenttia järven kokonaispinta-alasta. Saarista kaksi on yli hehtaarin suuruisia, 27 yli aarin ja loput kaksi ovat alle aarin kokoisia. Suurin saari Kaarnesaari sijaitsee länsirannassa Tainiovirran luusuan edustalla. Siitä koilliseen sijaitsee Selkäsaari, jota ympäröi pienet luodot ja eteläpuolella sijaitseva Rouvassaari. Pohjoispään lahdensuulla sijaitsee saariryhmä Virtaansaaret. Muita saaria ovat itärannassa Pukkisaari, Sikosaari, Saunasaari, Talassaari ja Rajasaari, Lahdenpohjanlahdella Kalasaari, ja lounaisosassa Raatosaari.
Nuoramoisjärvi on luodattu ja siitä on julkaistu syvyyskartat. Järven tilavuudeksi on määritetty 53,4 miljoonaa kuutiometriä eli 0,0534 kuutiokilometriä, ja sen keskisyvyydeksi on silloin tullut 4,0 metriä. Järvi on pohjaltaan melko tasainen, vaikka se on syvimmillään 18,9 metriä. Tämä syvänne sijaitsee länsirannan tuntumassa laskujoen suun edustalla Syväsilmässä.
Nuoramoisjärven rantaviivan pituus on 41,4 kilometriä, josta saarien rantaviivan yhteispituus on 5,3 kilometriä. Sen rannat ovat puolittain metsämaata ja peltoa. Peltoaukeat muodostuvat pienten kylien ja kulmakuntien ympärille. Pohjoispäässä ovat länsirannassa Kymäri ja itäpuolella Mikkolanmäki. Järven itärannan ovat Nuoramoisen aluetta ja Lahdenpohjanlahden ympärillä ovat Kukkolanmäki ja Lahdenpohja. Nuoramoisen kautta kulkee kaksi maantietä. Etelään Kalkkisten suuntaan kulkee yhdystie 3132, joka seuraa järven kaakkoisrantaa peltojen takana. Tie yhtyy Unajalta Sysmän kirkonkylään johtavaan seututiehen 410, joka seuraa järven koillisrantoja. Länsirannoille johtavat tiet alkavat kauempaa pistoteinä, joita ei voi ajaa rantoja seuraten. Järven pohjoisosan luoteisrannassa sijaitsee Tainionvirran seurakunnan omistama Olavinrannan leirikeskus.
Säännöstelyä
Nuoramoisjärven vedenpinta on seurannut alempana Tainionvirtaan rakennetun Virtaan vesivoimalan virtaamia. Ylävirran puolella sijaitsee Maatiaiskosken vesivoimalaitos. Voimalaitoksen kohdalle on suunnitteilla kalatie.
Vesistösuhteet
Nuoramoisjärvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Nuoramoisjärven alueeseen (14.811) järvi kuuluu. Järvi on voimakkaasti läpivirtausjärvi. Sen itärantaan laskee Keihäsjärvestä alkava Tainionvirran Maatiaisjoen osuus ja länsirannasta jatkaa Tainionvirran alajuoksu, joka laskee Päijänteen Kuhanselkään. Järven vedenpinnan korkeus on 82,4 metriä mpy.
Vesistöviranomaiset ovat rajanneet Nuoramoisjärven ympäristöstä järveen laskevista virtavesistä oman alueen. Alueella sijaitsee vain kolme muuta järveä. Lassinlampi (1 ha) ja sen viereinen Pohjaton ovat ilmeisesti suppajärviä eikä niillä ole lasku-uomia. Näistä hieman pohjoiseen sijaitsevat saman harjujakson länsipuolella Heroo (5 ha) ja Kaakotin (3 ha), jotka laskevat Koskuenojaa myöten Nuoramoisjärven itärantaan. Tässä yhteydessä voidaan vielä mainita Kuhalampi (4 ha), joka sijaitsee alueen Tainionvirran alajuoksun alueella. Kuhalammen laskuoja yhtyy Tainionvirtaan voimalaitoksen yläpuolelle.
Riot Games
Riot Games, Inc. on yhdysvaltalainen peliyritys, jonka omistaa kokonaan kiinalainen Tencent. Sen suosituin peli tähän asti on League of Legends.
Salama Kasdaoui
Salama Kasdaoui (, s. 25. marraskuuta 1984 Dahmani, Tunisia) on tunisialainen jalkapalloilija. Laitahyökkääjänä pelaava Kasdaoui edustaa Tunisian pääsarjassa Club Africainia.
Ura
Kasdaoui aloitti jalkapalloilun Jendouba Sportissa, josta hän siirtyi myöhemmin Espéranceen. Kasdaoui pelasi joukkueessa yhteensä kahden puolen kauden verran kunnes riitaantui joukkueen valmennuksen kanssa kesken kaudella 2007-2008 ja päätti jättää seuran joulukuussa 2007. Kasdaoui löysi kuitenkin heti tammikuussa uuden seuran Kyprokselta, APEP Pitsilian. Hän vietti seurassa yhden kauden ennen palaamistaan kotimaahansa Tunisiaan.
Riot Games
Vuoden 2011 alussa kiinalaisyritys Tencent Holdings osti 93 prosenttia Riot Gamesista ja myöhemmin myös loput seitsemän prosenttia.
Salama Kasdaoui
Ura
Kasdaoui allekirjoitti Stade Tunisienin kanssa vuoden sopimuksen kesällä 2009. Hän pelasi kauden aikana kaksitoista ottelua ja onnistui kerran maalinteossa. Kauden jälkeen Kasdaoui siirtyi JS Kairouaniin, jossa hän pelasi myös yhden kauden. Hän teki tuona aikana seitsemän maalia ja sijoittui Tunisian pääsarjan maalitilastossa kuudenneksi.
Riot Games
Vuoden 2019 joulukuussa yhtiö ilmoitti sopivansa kanteen sukupuolisyrjinnästä maksamalla 10 miljoonaa dollaria naispuolisille työntekijöille.
Salama Kasdaoui
Ura
Elokuussa 2011 Kasdaoui siirtyi CS Sfaxieniin.
Fear of God
Fear of God on death metal -yhtye Dies Iraen demo, joka on julkaistu vuonna 1994.
Espoon viimeinen neitsyt
Espoon viimeinen neitsyt on Selma Vilhusen käsikirjoittama ja Hanna Maylettin ohjaama suomalainen draamaelokuva vuodelta 2003. Sen pääosissa esiintyvät Saila Laakkonen ja Hennariikka Laaksola.
Juoni
16-vuotias Minna on kyllästynyt kiltin tytön elämään. Kaikki kaverit elävät Minnan mielestä vauhdikasta ja mielenkiintoista elämää, johon kuuluvat niin seurustelut kuin sekoilutkin. Päästäkseen kokemaan kaiken tämän saman Minna raahaa parhaan ystävänsä Emman kesäiselle liftireissulle todistaakseen, että hänkin osaa olla villi, vapaa ja rohkea. Minnan ja Emman reissusta tulee seikkailu, tosin vähän eri tavalla kuin Minna etukäteen kuvitteli. Lopulta he päätyvät festareille, joilla Minnan villeys, vapaus ja rohkeus todella punnitaan. Samalla Minnan ja Emman kaveruus joutuu koetukselle ja Minna tajuaa mitä on tosi ystävyys.
Igor Tamm
Igor Jevgenjevitš Tamm (, 8. heinäkuuta (J: 26. kesäkuuta) 1895 Vladivostok – 12. huhtikuuta 1971 Moskova) oli neuvostoliittolainen fyysikko.
Tamm sai vuoden 1958 fysiikan Nobel-palkinnon yhdessä Pavel Tšerenkovin ja Ilja Frankin kanssa Tšerenkovin säteilyn löytämisestä ja selittämisestä. Hän kehitti myöhemmin Andrei Saharovin kanssa Tokamak-fuusioreaktorin.
Jani Lämsä
Jani Lämsä (s. 1985) on suomalainen salibandypelaaja. Hän pelaa Oulun Luistinseurassa puolustajana. Ennen OLS:siin siirtymistä Lämsä pelasi oululaisessa OYUS-joukkueessa.
Dionysios bar Salibi
Dionysios bar Salibi tai Jakob bar Salibi (k. 2. marraskuuta 1171) oli 1100-luvun huomattavin länsisyyrialainen kirjoittaja syyrialaisessa kirkossa.
1884
Vuosi 1884 oli karkausvuosi, joka alkoi tiistaista.
Dionysios bar Salibi
Hänen nimensä oli alun perin Jakob, mutta hän sai uuden nimen Dionysios tullessaan vihityksi Marašin piispaksi vuonna 1154. Lisäksi hän sai nimen bar Salibi, "ristin poika". Dionysioksen piispakausi oli täynnä poliittisia levottomuuksia, esimerkiksi ristiretkeläisten ja arabien välisiä. Hän myös joutui toisten kristittyjen, armenialaisten vangiksi, mistä vankeudesta hän pakeni ja vetäytyi luostariin.
Vuonna 1165 hän oli tukemassa kirkon patriarkaksi Mikael Syyrialaista. Tämän seurauksena hän itsekin palasi seurakuntaelämään ja toimi Amidin piispana vuodesta 1166 kuolemaansa 2. marraskuuta 1171 asti.
Dionysios kirjoitti kommentteja liturgiaan, uskontunnustukseen sekä kappadokialaisten isien, Pseudo-Dionysios Areopagitan, Severos Antiokialaisen, Euagrios Pontoslaisen ja Aristoteleen teoksiin. Hän laati myös teologisia esityksiä esimerkiksi kolminaisuudesta, sakramenteista ja inkarnaatiosta. Lisäksi hän laati apologioita juutalaisia, muslimeja, determinististä filosofiaa, nestoriolaisia ja armenialaisia vastaan. Hänen suurtyönsä oli koko Raamatun kommentaari, johon oli koostettu suuri määrä kreikkalaisten ja syyrialaisten uskonoppineiden opetuksia.
Krymtšakin kieli
Krymtšakin kieli (krymtšakiksi кърымчах тыльы qrımçax tıl'ı) on krymtšakkien puhuma uhanalainen turkkilainen kieli. Sen puhujia asuu lähinnä Ukrainassa Krimillä. Kielestä käytetään toisinaan nimitystä judeo-krimintataari. Vuoden 1989 väestönlaskennan mukaan krymtšakkeja oli Neuvostoliitossa 1 448 henkeä, joista krymtšakkia piti äidinkielenään vain 34,9 %. Kieltä osaavat etupäässä vanhukset muiden puhuessa venäjää. Vuonna 2007 puhujamääräksi arvioitiin vain 200. Kieltä kirjoitetaan sekä kyrillisillä että latinalaisilla aakkosilla. Kielelle on pyritty myös luomaan kirjakieli heprealaisilla aakkosilla. Krymtšakki kuuluu turkkilaisten kielten luoteiseen eli kiptšakkilaiseen ryhmään. Sen lähimmät sukukielet ovat krimintataari, karaiimi, urum, karatšai-balkaari ja kumykki. Krymtšakkeja on usein pidetty krimintataaria puhuvina juutalaisina. Heidän kielessään on kuitenkin arkaaisia piirteitä, joiden perusteella sen voidaan katsoa olevan muinaisen kasaarien valtakunnan turkkilaisten kielten perillinen. 1800-luvun loppuun saakka krymtšakit käyttivät kielestään nimitystä tšagatai.
Kulttikielenään krymtšakit käyttivät muinaishepreaa. Vanhimmat krymtšakinkieliset rukousten käännökset ovat 1400–1500-lukujen vaihteesta. Kielessä on paljon lainasanoja hepreasta. Krymtšakkia käytettiin myös kirjeenvaihdossa ja sillä laadittiin käsinkirjoitettuja kansanperinnekokoelmia. Kirjakieli perustui aramealaiseen kirjaimistoon. Vuosina 1902 ja 1907 Simferopoliin ja Karasubazariin (nykyinen Belohirsk) avattiin krymtšakinkieliset koulut. 1930-luvulla julkaistiin latinalaisella kirjaimistolla kolme oppikirjaa. Vuoden 1936 jälkeen käytettiin kyrillistä kirjaimistoa. Toisen maailmansodan aikana saksalaiset tuhosivat lähes 80 % kansasta. Vuonna 1989 krymtšakit perustivat Qrymčahlar-nimisen kulttuuriseuran, jonka tavoitteisiin kuuluu kielen elvyttäminen.
XL (ohjelmointikieli)
XL on käsitteellistä ohjelmointiparadigmaa  varten kehitetty ohjelmointikieli.
XL:n ominaisuuksiin lukeutuvat ohjelmoijan mukautettavissa oleva syntaksi ja semantiikka. Kääntäjän lisäosilla kieltä voi mukauttaa mielivaltaisesti.
Velcro Fly
Velcro Fly on ZZ Topin kappale vuodelta 1985. Se julkaistiin kyseisenä vuonna ilmestyneellä albumilla Afterburner sekä singlenä 1986. Kappaleesta on julkaistu musiikkivideo. Kappale mainitaan myös mm. Stephen Kingin kirjassa Musta torni III: Joutomaa, jossa Ludin rappeutuneessa kaupungissa kaiuttimista kuuluu tauotta "Velcro Flyn" intron lyömäsoitinkomppi.
Appunti per un’Orestiade africana
Appunti per un’Orestiade africana on Pier Paolo Pasolinin vuonna 1969 valmistunut dokumenttielokuva. Elokuvassa Pasolini käyttää kreikkalaista Orestes-legendaa avaimena oman freudilais-marxilais-kristillisen maailmankuvansa kohdistamisessa elokuvan tarinaan. Primitiivisten kehitysmaiden modernisointi ja syrjäisten kylien paikalliset meditatiiviset rituaalit kohtaavat elokuvassa muodostaen sen keskeisen kysymyksenasettelun (Hoberman). Elokuvaan on liitetty uutisfilmejä muun muassa biafralaisista lapsista ja sodasta Afrikassa. Tarina on katsojalle hankalasti ymmärrettävä ilman aktiivista ja prosessoivaa näkökulmaa sen sisältöön (Hoberman).
Tikari
Tikarin kahvassa on usein väistin. Sen tarkoitus on estää kättä liukumasta terään tai auttaa torjumaan esimerkiksi miekaniskua. Miekan terä liukuu tikarin terää myöten ja pysähtyy väistimeen. Miekkataistelijat käyttivät usein yhtaikaa sekä miekkaa (vahvemmassa kädessä) että tikaria (heikommassa kädessä).
Nuija
Nuija voi tarkoittaa:
Kiinan keisarillinen laivasto
Kiinan keisarillinen laivasto oli Kiinan keisarikunnan laivasto.
1800-luvulla Kiina oli lähes kaikkien teollistuneiden länsimaiden taloudellisen imperialismin kohteena. Maa mahdollisti lähes rajattomat markkinat, mutta länsimaiden toiminta pakotti maan luopumaan eristyneisyyspolitiikastaan. Yhdistynyt kuningaskunta ajautui sotaan Kiinan kanssa vuosina 1840 ja 1857, jolloin se sai Ranskalta tukea toimilleen. Venäjä valtasi kaikki Amur-joen pohjoispuoliset alueet vuonna 1860 ja Yhdysvallat teki rankaisuretken Koreaan 1871. Samana vuonna Yhdistynyt kuningaskunta kävi sotaa Kiinan kanssa Burman kaupan vuoksi. Kiinan laivasto koostui perinteisesti aseistetuista džonkeista eikä siitä ollut vastusta länsimaisille aluksille, vaikka Kiina olikin hankkinut vuodesta 1869 alkaen joitakin pienehköjä tykkiveneitä laivastonsa tueksi. Laivasto oli jaettu kahtia pohjoiseen Beiyangin ja eteläiseen Nankingin laivastoihin. Näistä Beiyangin laivasto oli suurempi. Lisäksi Foochow’ssa ja Kantonissa oli laivasto-osastot.
Laivaston taistelukykyä laski vielä heikko organisaatio. Se oli muodostettu provinsseittain siten, että kaksi provinssia muodosti kenraalikuvernöörille alistetun laivasto-osaston. Tällaisia pareja oli kaikkiaan neljä etelästä alkaen: Kwantung ja Kwangsi, Fukien ja Chekiang, Kiangsi ja Anhwei sekä Chihli, joka muodosti Pekingin ympäristössä yksinään yhden parin. Lisäksi oli pieniä paikallishallinnon valvonnassa olevia laivasto-osastoja, jotka operoivat itsenäisesti erillään varsinaisesta laivastosta.
Vuoden 1874 Formosan kriisin jälkeen kasvanut Japanin aiheuttama uhka, jota kasvatti edelleen Japanin tilattua seuraavana vuonna kolme ironclad-taistelulaivaa Yhdistyneestä kuningaskunnasta.
Viherritari
Viherritari (Papilio palinurus) on ritariperhosten heimoon kuuluva päiväperhonen, jota tavataan Kaakkois-Aasian sademetsissä. Se on väriltään smaragdinvihreä, lukuun ottamatta siivissä kulkevaa leveää juovaa, joka on vaaleanvihreä. Aikuisen yksilön siipien kärkiväli on 4,5–8 cm.
Jaakko Stenros
Jaakko Stenros on roolipelitutkija ja toimii projektitutkijana Tampereen yliopiston hypermedialaboratoriossa. . Markus Montolan kanssa hän on vuonna 2004 toimittanut kirjan Beyond Role and Play, jonka on kustantanut Ropecon ry. Toinen saman aiheinen samojen toimittajien teos on Playground wolds: creating and evaluating experiences of role-playing games (2008).
Porvoon mitta
Porvoon mitta on ilmaisu, jolla ilmaistaan runsautta tai reilua määrää. Jos jotain tehdään tai annetaan ”Porvoon mitalla”, tehdään se reilusti, hiukan ylimääräistä antaen.
Jaakko Stenros
Stenros on toiminut Nöjesguidenin elokuvakriitikkona. Hän toimi myös larppaajien parhaita palkinneiden Linda-gaalojen toisena järjestäjänä.
Stenros sai 2011 yhdessä Markus Montolan kanssa Ropecon ry:n Kultainen Lohikäärme -elämäntyöpalkinnon.
Porvoon mitta
Nimitys juontuu Ruotsin vallan ajalta, jolloin kerrotaan Porvoon kruununvoudin keränneen veroja välipohjallisella mitalla. Verot maksettiin noihin aikoihin viljalla tai paloviinalla. Vouti keräsi verot suuremmalla mitalla, mutta tilitti ne edelleen pienemmällä osalla, jolloin pystyi pitämään erotuksen itsellään.
Coventry Blaze
Coventry Blaze on jääkiekkojoukkue Coventrysta, Englannista. Joukkue pelaa Britannian pääsarjassa Elite Ice Hockey Leaguessa. Kotipelit joukkue pelaa Coventryssa SkyDome-areenalla, johon mahtuu 3 000 katsojaa. Joukkue tunnettiin kausina 1996–2000 nimeltä Solihull Blaze. Coventry voitti Elite Ice Hockey Leaguen mestaruuden kaudella 2009–2010.
Joukkueenjohto
Lähde: EliteProspects
Karbapeneemit
Karbapeneemit ovat ryhmä beetalaktaameihin kuuluvia antibiootteja. Niiden bakteereja tappava mekanismi perustuu bakteerin soluseinän synteesin estoon. Karbapeneemit tehoavat hyvin laajalti erilaisiin bakteereihin, ja niitä käytetäänkin lähinnä sairaalaympäristössä. Anatomis-terapeuttis-kemiallisessa lääkeluokituksessa karbapeneemit kuuluvat luokkaan J01DH.
Karbapeneemeihin kuuluvat muun muassa seuraavat lääkeaineet:
Kotilaivasto
Kotilaivasto oli Yhdistyneen kuningaskunnan merivoimien kotivesiä suojaavan laivasto-osaston nimenä vuodesta 1902 aina vuoteen 1967 muutamaa katkoa lukuun ottamatta.
Ennen ensimmäistä maailmansotaa
Kanaalin laivasto oli perinteinen nimitys Yhdistyneen kuningaskunnan merivoimien laivasto-osastolle, jonka tehtävänä oli 1600–1900 puolustaa Englannin kanaalia. Laivastonreservintarkastava amiraali ja myöhemmin vara-amiraali Gerard Noel sai 1. lokakuuta 1902 oman toimensa ohella Kotilaivaston komentajan tehtävät, jolloin hänen alaisuuteensa määrättiin kontra-amiraali johtamaan Kotilaivuetta. Laivaston ytimen muodostivat neljä satamienvartiointiin tarkoitettua alusta, jotka oli siirretty telakoilta Portlandiin sijoitetun Kotilaivueen alaisiksi. Laivueenkomentajan alaisuuteen sijoitettiin myös rannikkovartioston käytössä olleet alukset, jotka jatkoivat palvelustaan kuten aiemmin. Rannikkovartioston alusten tuli kuitenkin vähintään kolmesti vuodessa osallistua laivastoharjoituksiin. Kotilaivuetta ja rannikkovartiostoa kutsuttiin yhteisellä nimellä Kotilaivasto.
Kanaalin laivaston nimi vaihdettiin 14. joulukuuta 1904 Atlantin laivastoksi ja Kotilaivasto nimettiin Kanaalin laivastoksi. Kotilaivasto muodostettiin 1909 uudelleen komentajanaan amiraali Sir William May, joka seuraavana vuonna luovutti komentajuuden amiraali Sir George Callaghanille. Amiraali Sir John Jellicoen oli 1914 tarkoitus vastaanottaa laivaston komentajuus, mutta ensimmäinen maailmansota puhkesi 4. elokuuta.
Ensimmäinen maailmansota
thumb|250px|Suuren laivaston aluksia ensimmäisessä maailmansodassa. Ensimmäisen maailmansodan syttyessä Kotilaivasto yhdistettiin Atlantin laivastoon muodostaen Suuren laivaston.
Sotien välillä
Washingtonin laivastosopimuksen seurauksena runsaasti raskaita aluksia poistettiin käytöstä, jolloin Suuri laivasto lakkasi olemasta. Suuri laivasto jaettiin kahteen osaan, Atlantin laivastoon ja Välimeren laivastoon, joissa kummassakin oli kuusi taistelulaivaa ja/tai taisteluristeilijää.
Atlantin laivaston nimi muutettiin uudelleen Kotilaivastoksi 1932.
Toinen maailmansota
Toisessa maailmansodassa Kotilaivasto oli Yhdistyneen kuningaskunnan merivoimien tärkein yksikkö Euroopassa. Sen vastuulla oli saattueiden suojaaminen ja saksalaisten pinta-alusten toiminnan estäminen.
Sodan jälkeen
Toisen maailmansodan jälkeen Kotilaivasto palasi vanhoihin tehtäviinsä kotivesien suojaamiseen sekä palvelukseen Etelä- ja Pohjois-Atlantilla. Kylmän sodan aikana toiminta suuntautui voimakkaasti Pohjois-Atlantille estämään mahdollisia Neuvostoliiton laivaston toimia.
Kotilaivaston nimi muuttui Läntiseksi laivastoksi, kun Välimeren laivasto lakkautettiin 1967. Samalla laivaston vastuualue kasvoi kattamaan kaikki Yhdistyneen kuningaskunnan edut maailman merillä.
Jani Raukko
Jani Raukko (s. 17. marraskuuta 1976 Harjavalta ) on suomalainen jalkapalloilija. Hän on pelipaikaltaan keskikenttäpelaaja. Jalkapallouransa jälkeen on toiminut porilaisen jääpallojoukkueen Narukerän päävalmentajana.
Ura
Raukko on Rauman Pallo-Iirojen kasvatti. Hän aloitti Veikkausliiga-uransa porilaisessa FC Jazzissa kaudella 1999 pelaten 19 ottelua. Ensiesiintymisensä pääsarjatasolla hän teki 25. huhtikuuta Kotkan TP:tä vastaan. Ensimmäisen liigamaalinsa hän teki 15. lokakuuta 2000 Kotkan TP:tä vastaan, ja koko kaudella hän teki yhteensä kaksi maalia pelaamissaan 31 ottelussa. Kaudeksi 2001 Raukko siirtyi Tampere Unitediin, jossa hän pelasi 16 ottelua voittaen Suomen-mestaruuden. Hän palasi FC Jazziin seuraavana vuonna pelaten 20 ottelua ja tehden kaksi maalia. Kaudella 2003 hän pelasi 23 ottelua tehden kolme maalia, ja seuraavalla kaudella 24 ottelua tehden viisi maalia. Yhteensä Raukko pelasi 133 Veikkausliigan ottelua ja teki niissä 12 maalia. Kauden 2009 Raukko aloitti Euran Pallossa, jossa teki 11 ottelussa 13 maalia.
Vuonna 2018 Raukko aloitti jääpallon Bandyliigassa pelaavan Porin Narukerän päävalmentajana.
Raukko valmistui tradenomiksi Satakunnan ammattikorkeakoulusta vuonna 2002. Hän työskentelee Länsi-Suomen Osuuspankissa Rauman alueen henkilöasiakkaiden asiakkuusjohtajana.
EBBC Den Bosch Basket
SPM Shoeters Den Bosch on alankomaalainen koripalloseura, joka sijaitsee 's-Hertogenboschissa.
Fob James
pienoiskuva|Fob James vuonna 1956.Forrest Hood ”Fob” James, Jr. (s. 15. syyskuuta 1934) on yhdysvaltalainen poliitikko. Hän oli vuosina 1979–1983 Alabaman kuvernööri demokraattien ja vuosina 1995–1999 republikaanien edustajana.
James opiskeli 1950-luvulla yhdyskuntatekniikkaa Auburnin yliopistossa. Hän pelasi opiskeluaikanaan amerikkalaista jalkapalloa yliopistonsa joukkueessa ja vuonna 1956 kanadalaista jalkapalloa ammattilaissarja CFL:n Montreal Alouettesissa. Hän oli pelipaikaltaan keskushyökkääjä. Vuonna 1961 James perusti liikuntavälineitä valmistaneen yrityksen Healthdisc Inc., jonka nimeksi muutettiin myöhemmin Diversified Products. James jatkoi yrityksen johdossa vuoteen 1978.
EBBC Den Bosch Basket
Historia
Vuonna 2000 seuran nimi oli EiffelTowers Nijmegen, koska joukkue sijaitsi sponsorointisyistä Nijmegenissä. Kaudella 2003–2004 seura teki debyyttinsä ULEB Cupissa. Vuonna 2005 joukkuetta sponsoroinut Eiffel päättikin jatkaa toimintaa Den Boschissa, jolloin Nijmegeniin jäi EiffelTowers Nijmegenin. Vuonna 2007 seura sopi Eiffelin kanssa seitsemän vuoden sponsorointisopimuksesta, jonka voimassaolo päättyisi vuonna 2014.
Henri Ghéon
Henri Ghéon (oik. Henri Vangeon, 15. maaliskuuta 1875 Bray-sur-Seine – 13. kesäkuuta 1944 Pariisi) oli ranskalainen kirjailija, runoilija, näytelmäkirjailija ja kriitikko. Koulutukseltaan hän oli lääkäri.
Hartaan katolisen äidin poika Henri Ghéon hylkäsi oman uskonsa lukioiässä ja korvasi sen puolipakanallisella uskolla kauneuteen ja taiteisiin. Kirjallisuuden lisäksi Gheón harrasti musiikkia ja maalaamista.
Vuonna 1893 Ghéon muutti Pariisiin opiskelemaan lääketiedettä. Samoihin aikoihin hän alkoi kirjoittaa runoja ystäviensä Francis Jammes’in ja Stéphane Mallarmén innoittamana. Vuonna 1887 hän tapasi André Giden, josta tuli hänen mentorinsa ja seksuaalinen seikkailukumppani pariksikymmeneksi vuodeksi. Ghėonin luonnostelema homoseksuaalisuutta puolustava teksti La Vie secrète de Guillaume Arnoult oli innoituksena Giden romaaniin Corydon (1920). Vuonna 1909 Ghéon ja Gide olivat mukana perustamassa kirjallisuuslehteä Nouvelle Revue Française.
Ensimmäisessä maailmansodassa Ghéon palveli sotilaslääkärinä ja löysi uudelleen katolisen uskonsa. Sodan jälkeen hän perusti amatööriteatteriryhmän Compagnons de Notre Dame, jolle hän kirjoitti noin 60 näytelmää, yleensä pohjautuen raamatunkertomuksiin ja keskiaikaisiin mysteerinäytelmiin. Ryhmä kiersi esiintymässä Euroopan ranskankielisissä maissa, ja Ghéon sai tästä hyvästä Ranskan akatemian palkinnon. Hän kirjoitti myös uskonnollisia runoja, pyhimyselämäkertoja ja romaaneja. Niistä merkittävin on kolmiosainen Les Jeux de l’enfer et du ciel, joka kertoo Arsin kirkkoherrasta Jean Vianneystä.
Ghéon kuoli syöpään pariisilaisessa sairaalassa viikon päästä liittoutuneiden Normandien maihinnoususta ja viimeiseksi jääneen näytelmänsä Saint Gilles kantaesityksestä.
Barnsley FC
Barnsley Football Club on jalkapallojoukkue Barnsleysta, South Yorkshiresta, Englannista. Joukkue pelaa kaudella 2022–2023 Ykkösliigassa, maan kolmanneksi korkeimmalla sarjatasolla, jonne se putosi keväällä 2022 takaisin pelattuaan kolme kautta Mestaruusarjassa.
Vuonna 1887 perustettu seura pelasi ensimmäisen ottelunsa 1. syyskuuta 1898 Lincolnia vastaan. Joukkueen paras saavutus on kauden 1911–1912 FA Cupin voitto. Finaalin uusintaottelussa se kukisti West Bromwich Albionin 1–0. Barnsley selviytyi FA Cupin loppuotteluun myös 1910, jolloin Newcastle United voitti uusintaottelun 2–0. Alkuperäinen loppuottelu oli päättynyt 1–1-tasatulokseen. Barnsley selvisi myös FA Cupin välieriin 2008. Seura on pelannut historiansa aikana yhden kauden, 1997–1998, korkeimmalla sarjatasolla, Valioliigassa.
Barnsley pelaa kotiottelunsa 23 009 -paikkaisella Oakwell Stadiumilla.
Now That’s What I Call Music! 89
'''Now That’s What I Call Music! 89 tai Now! 89''' on kahden levyn kokoelma-albumi, joka ilmestyi Isossa-Britanniassa 21. marraskuuta 2014. Se on Now!-sarjan 89:s osa, joka on saatavilla sekä levyllisenä että digitaalisesti ladattavana.
"Now! 89" sisältää yhdeksän kappaletta, jotka ovat saavuttaneet Britannian singlelistan ensimmäisen sijan ja ne ovat: "All About That Bass", "Bang Bang", "Am I Wrong", "Rude", "Crazy Stupid Love", "Blame", "Changing", "Prayer in C" ja "Lovers on the Sun".
Kappaleen Bump n' Grind alkuperäinen singleversio R. Kellyltä esiintyi edellisen kerran levyllä Now 30.
Kappaleet
=== CD 1 ===
Filippos V
thumb|150px|Filippos V Filippos V (, 238–179 eaa.) oli Makedonian kuningas 221–179 eaa. Hän oli Demetrios II:n poika ja kuului Antigonidien hallitsijasukuun. Isänsä kuollessa vuonna 230/229 eaa. Filippos oli vain yhdeksän vuotta vanha. Hänen serkkunsa Antigonos Doson toimi maan hallitsijana aina kuolemaansa asti vuonna 221/220 eaa. Filippos oli tällöin 18-vuotias.
Filippoksen hallituskauden aikana Makedonia taisteli Rooman valtakunnan kanssa Balkanin niemimaan herruudesta. Kynoskefalain taistelussa vuonna 197 eaa. roomalaiset kukistivat Filippoksen joukot perusteellisesti.
Filippos kuoli vuonna 179 eaa. ja hänen seuraajakseen tuli hänen vanhin poikansa Perseus, josta tuli Makedonian viimeinen kuningas.
Purppurakurkkukotinga
Purppurakurkkukotinga (Cotinga cayana) on Etelä-Amerikassa tavattava kotingoihin kuuluva varpuslintu.